མི་སེམས་དཀྲུགས་དང་མི་དཀྲུགས་ནི་ཉུང་མཐར་ཡང་རྐྱེན་གལ་ཆེན་གཉིས་ལ་རག་ལས་ཡོད།གཅིག་ནི་ཉན་པ་པོའི་སྟེང་དུ་ཡོད་པ་དང་གཅིག་ནི་བཤད་པ་པོའི་ཐོག་ཏུ་ཡོད།ཉན་པ་པོ་ལ་ཡོད་པའི་རྐྱེན་ནི་རང་གི་བསམ་བློ་གཏོང་ཕྱོགས་དེ་དུས་རབས་དང་སྤྱི་ཚོགས་གཉིས་ལ་འཚམས་པར་འགྲོ་མ་ཐུབ་པ་དེ་རེད།དེའི་སྐབས་སུ་གཞན་གྱིས་གང་བཤད་རུང་རང་སེམས་འཁྲུགས་པའི་རྒྱུ་རུ་འགྱུར་བ་རེད།རང་སེམས་འཁྲུགས་པ་དེ་ལ་གཞན་གྱིས་བལྟས་ན་མི་སེམས་དཀྲུགས་པ་ཟེར་བ་དེ་རེད།མི་སེམས་དཀྲུགས་པའི་པའི་རྐྱེན་དེ་ཉན་པ་པོ་ལ་ཡོད་ན་བཤད་པ་པོ་ལ་མི་སྨྲའི་རྟུལ་ཞུགས་ལ་གནས་རྒྱུ་ཁོ་ན་ལས་གཞན་དེ་ལ་གོ་བརྡ་སྤྲོད་ཐབས་ཀྱི་བྱ་བ་གང་ཡང་བྱེད་རྒྱུ་མེད།